CELEX: 62016TA0087
Language: hr
Date: 2017-11-06 00:00:00
Title: Predmet T-87/16: Presuda Općeg suda od 21. rujna 2017. – Eurofast protiv Komisije („Financijska potpora — Sedmi okvirni program za istraživanja, tehnološki razvoj i demonstracijske aktivnosti — Ugovor ASSET — Odluka o naplati prijebojem određenih iznosa isplaćenih nakon financijske revizije — Tužba za poništenje — Legitimna očekivanja — Arbitražna klauzula — Zakašnjenje u dostavi revizijskog izvješća — Načelo kontradiktornosti — Prihvatljivost troškova — Ugovorna odgovornost”)

6.11.2017   
            
            
               HR
            
            
               Službeni list Europske unije
            
            
               C 374/31
            
         Presuda Općeg suda od 21. rujna 2017. – Eurofast protiv Komisije
   (Predmet T-87/16) (1)
   
   ((„Financijska potpora - Sedmi okvirni program za istraživanja, tehnološki razvoj i demonstracijske aktivnosti - Ugovor ASSET - Odluka o naplati prijebojem određenih iznosa isplaćenih nakon financijske revizije - Tužba za poništenje - Legitimna očekivanja - Arbitražna klauzula - Zakašnjenje u dostavi revizijskog izvješća - Načelo kontradiktornosti - Prihvatljivost troškova - Ugovorna odgovornost”))
   (2017/C 374/47)
   Jezik postupka: francuski
   
      Stranke
   
   
      Tužitelj: Eurofast SARL (Pariz, Francuska) (zastupnik: S. Pappas, odvjetnik)
   
      Tuženik: Europska komisija (zastupnici: J. Estrada de Solà, S. Delaude i S. Lejeune, agenti)
   
      Predmet
   
   S jedne strane, zahtjev na temelju članka 263. UFEU-a radi poništenja odluke Komisije od 17. prosinca 2015. o povratu prijebojem, na temelju nalaza iz financijske revizije, određenih iznosa predujmljenih tužitelju na temelju sporazuma o dodjeli bespovratnih sredstava br. 211625 za provedbu projekta Asset, sklopljenog u okviru Sedmog okvirnog programa za istraživanja, tehnološki razvoj i demonstracijske aktivnosti, i, s druge strane, zahtjev na temelju članka 272. UFEU-a radi utvrđivanja nepostojanja te tražbine, radi proglašavanja dopuštenima troškova nastalih pri primjeni sporazuma o dodjeli bespovratnih sredstava br. 211625 za provedbu projekta Asset i radi toga da Komisija potvrdi legitimnost dodijeljenog financiranja, radi nalaganja Komisiji plaćanja iznosa na ime izvršenja sporazuma o dodjeli bespovratnih sredstava br. 607049 za provedbu projekta Eksistenz i nalaganja potonjoj plaćanja ugovorne štete.
   
      Izreka
   
   
               1.
            
            
               Tužba se odbija.
            
         
               2.
            
            
               Nalaže se društvu Eurofast SARL da Europskoj komisiji plati iznos od 78 380,28 eura, koji odgovara naknadi financijske potpore koju je to društvo primilo na temelju sporazuma o dodjeli bespovratnih sredstava br. 211625 za provedbu projekta „Aeronautic Study on Seamless Transport”, uvećan za zatezne kamate u visini od 3,55 % od 13. siječnja 2015., umanjenoga za prebiveni iznos, odnosno 69 923,68 eura na dan 17. prosinca 2015.
            
         
               3.
            
            
               Društvo Eurofast će snositi uz vlastite troškove i Komisijine troškove uključujući i troškove postupka privremene pravne zaštite.
            
         
      (1)  SL C 136, 18. 4. 2016.